ლილი პონსი

ლილი პონსი (), სრული სახელია ელეონორა გაბრიელა პონს მარონეზე (; დ. 25 ივნისი, 1996, კარაკასი, ვენესუელა) – ამერიკელი ინტერნეტ ვარსკვლავი, მსახიობი, მომღერალი, მოცეკვავე, მოდელი და ბლოგერი. მისი კარიერა 2014 წელს დაიწყო YouTube-ზე. დღეისათვის YouTube-ზე მას 15,7 მილიონი, ხოლო Instagram-ზე 38,6 მილიონი გამომწერი ჰყავს.

 ბავშვობა 
ლილი პონსი დაიბადა 1996 წელს კარაკასში. მისი მშობლები არიან ლუის პონსი და ანა მარონეზე, რომელთაც მის შემდეგ კიდევ ერთი გოგონა: რაკილი გაუჩნდათ. როდესაც ლილი ხუთი წლის იყო პონსების ოჯახი აშშ-ში, კერძოდ მაიამიში გადასახლდა. 2015 წელს დაამთავრა მაიამის საშუალო სკოლა და უმაღლესი განათლების მისაღებად ლოს ანჯელესში, კალიფორნიაში გადასახლდა. მისი განცხადებების მიხედვით ლილის სკოლაში მეგობრების გაჩენა ძალიან უჭირდა, რაზეც განაცხადა: „მე არ მომწონს მაგარი გოგონები – მე სხვანაირი გოგო ვარ. მე ვარ ის, ვინც ძირითადად ნერვიულობს ხოლმე, თუმცა ბოლოს ამაყობს ამითFirman, Tehrene (February 19, 2015). "Exclusive! Get to Know Lele Pons, the Girl Behind Those Vines You Can't Stop Watching". Teen Vogue. Retrieved June 16, 2018..“

 კარიერა 
პონსმა თავისი კარიერა 2014 წელს, ექვსწამიანი ვიდეოთი დაიწყო, რომელიც Vine-ს ფორმატით გადაიღო. მისი თქმით, მან ვიდეოების გადაღება მხოლოდ მეგობრების გასახალისებლად დაიწყო. თანდათანობით იგი ჯერ სკოლაში, საბოლოოდ კი მთელს ქვეყანაში გახდა პოპულარული თავისი სახალისო ვიდეოებით და ცნობილი Viner-ი გახდა, რომელსაც რამდენიმე წელიწადში ერთი მილიარდი გამომწერი ჰყავდა.

დადებით ემოციებთან ერთად მის ვიდეოებს სხვა ბლოგერებისაგან დიდი კრიტიკაც მოჰყვა. ისინი მის კომიკურ სტილს საჯაროდ აკრიტიკებდნენ. როგორც ლილი პონსმა The Cut-თან ინტერვიუში აღნიშნა, მისი ინსპირაცია ისეთი წარმატებული ლათინოამერიკელები იყვნენ, როგორებიც არიან: შაკირა, გაბი ესპინო და სოფია ვერგარაJones, Allie (April 18, 2017). "Lele Pons Is One Fart Joke Away From World Domination". The Cut. Retrieved June 16, 2018..

2016 წელს თავის გამოცდილებაზე დაყრდნობით ლილი პონსმა დაწერა რომანი „სკოლაში გადარჩენა“, რომლის თანაავტორიც მელისა დე ლა კრუზი გახდა"Surviving High School". Simon & Schuster. Retrieved June 16, 2018.. ამავე წელს მან ფილმში „ჩვენ შენ გვიყვარხარ“ როლი შეასრულა, რითიც დაიწყო მისი სამსახიობო კარიერა. იგი ასევე გამოჩნდა MTV-ს საშინელებათა ჟანრის სერიალის პირველ ეპიზოდში სახელად „ყვირილი“, რომელშიც იგი სეზონის პირველი მსხვერპლის როლს ასრულებდა.

2018 წლიდან დაიწყო ესპანურენოვანი სიმღერების ჩაწერა, რომლებმაც YouTube-ზე 4 დღეში 10 მილიონი ნახვა დააგროვა"Lele Pons Drops Debut Music Video, Clocking 10 Million Views In 4 Days". TubeFilter. Retrieved June 16, 2018.. იგი წარმატებით მოღვაწეობს სამოდელო სფეროშიც. 2017 წელს მილანში პონსმა მონაწილეობა მიიღო Dolce&Gabbana-ს წარმოდგენაში. 2019 წელს მან თავისი პირველი ინგლისურენოვანი სიმღერა ჩაწერა, რასაც დიდი გამოხმაურება მოჰყვა საზოგადოების მხრიდან.

2018 წლის ოქტომბერში ლილი პონსი ლათინური გრემის მე-19 დაჯილდოვების გამარჯვებული გახდა. როგორც 2020 წელს გაკეთებულ ინტერვიუში აღნიშნა, იგი აპირებს გაჰყვეს როგორც სამოდელო საქმიანობას, ასევე მომღერლობასა და ვიდეო ბლოგერობასLittleton, Cynthia; Littleton, Cynthia (January 9, 2020). "Lele Pons, Paul Feig and Spotify's Dawn Ostroff Talk Comedic Potential of Podcasts". Variety. Retrieved January 13, 2020..

 რესურსები ინტერნეტში 

 https://www.instagram.com/p/BzgYEp8poB4/
 https://www.teenvogue.com/story/lele-pons-vine-star-interview
 https://www.youtube.com/channel/UCi9cDo6239RAzPpBZO9y5SA
 https://watchin.today/channel/UCi9cDo6239RAzPpBZO9y5SA 
 https://www.forbes.com/sites/maddieberg/2016/12/07/how-shots-studios-wants-to-use-data-to-create-the-next-digital-star/#4b245605629c
 https://web.archive.org/web/20180818120106/http://www.sun-sentinel.com/features/fl-reg-lele-pons-celoso-single-music-video-20180816-story.html
 https://web.archive.org/web/20190327022644/http://www.national-report.com/top-venezuela/
 https://www.billboard.com/charts/latin-songs/2018-05-19

 სქოლიო 

კატეგორია:დაბადებული 25 ივნისი
კატეგორია:დაბადებული 1996
კატეგორია:ამერიკელი მსახიობები
კატეგორია:ამერიკელი მომღერლები
კატეგორია:ცოცხალი ადამიანები